**Հավելված**

**ՀՀ Կոտայքի մարզի Չարենցավան համայնքի ավագանու**

**2024 թվականի մայիսի 17-ի**

**N 50-Ա որոշման**

**ԿԱՐԳ**

**ՀՀ ԿՈՏԱՅՔԻ ՄԱՐԶԻ ՉԱՐԵՆՑԱՎԱՆ ՀԱՄԱՅՆՔՈՒՄ ԱՂԲԱՀԱՆՈՒԹՅԱՆ ՎՃԱՐ ՎՃԱՐՈՂՆԵՐԻ ՀԱՇՎԱՌՄԱՆ, ԱՂԲԱՀԱՆՈՒԹՅԱՆ ՎՃԱՐԻ ՀԱՇՎԱՐԿՄԱՆ ԵՎ ԳԱՆՁՄԱՆ**

1. **Ընդհանուր դրույթները**

1. Սույն կարգով այսուհետ՝ կարգ կարգավորվում են Չարենցավան համայնքում աղբահանության վճար վճարողների հաշվառման, աղբահանության վճարի հաշվարկման հետ կապված հարաբերությունները։

2. Աղբահանության վճարի հաշվարկման հիմք է հանդիսանում Աղբահանության և սանիտարական մաքրման մասին Հայաստանի Հանրապետության օրենքին համապատասխան՝ աղբահանության վճարի դրույքաչափերը սահմանելու մասին Չարենցավան համայնքի ավագանու որոշումը։

3. Սույն կարգով չեն կարգավորվում Աղբահանության և սանիտարական մաքրման մասին ՀՀ օրենքի 8-րդ հոդվածով և Տեղական տուրքերի և վճարների մասին ՀՀ օրենքի 10-րդ հոդվածի 1-ին մասի 8-րդ կետով սահմանված շինարարական և խոշոր եզրաչափի աղբի հավաքման և փոխադրման թույլտվություններ տալու հետ կապված հարաբերությունները։

1. **Աղբահանության վճար վճարողների և նրանց շարժի հաշվառումը**

4. Չարենցավան համայնքում աղբահանության վճար վճարողներ են համայնքի վարչական տարածքում անշարժ գույքի, այդ թվում՝ բնակելի շինության սեփականատեր համարվող կամ որևէ այլ իրավունքուվ այդ գույքը տիրապետող կամ օգտագործող ֆիզիկական անձինք ներառյալ՝ անհատ ձեռնարկատերերը և արտոնագրային վճար վճարողը, իրավաբանական անձինք, հիմնարկները, պետական և տեղական ինքնակառավարման մարմինները, անշարժ գույքը վարձակալության կամ անհատույց օգտագործման հիմքով քաղաքացու կամ իրավաբանական անձի կողմից տիրապետման դեպքում՝ վարձակալը, անհատույց օգտագործողը։

5. Աղբահանության վճար վճարողների հաշվառումը, աղբահանության վճարը հաշվարկելը իրականացնում է «ԲԱՐՄԱՔ» սահմանափակ պատասխանատվությամբ ընկերությունը։

6. Աղբահանության վճար վճարողների հաշվառումն իրականացվում է համակարգչային ծրագրով։

7. Չարենցավան համայնքում աղբահանության վճարների հաշվարկումը կատարվում է համայնքի ավագանու կողմից սահմանված վճարի դրույքաչափերին համապատասխան։

8. Աղբահանության վճար վճարողների հաշվառման, ինչպես նաև այդ վճարի գանձման կարգի պահպանման նկատմամբ հսկողությունն իրականացնում է Չարենցավան համայնքի ղեկավարը կամ կոմունալ ծառայության աշխատանքները համակարգող համայնքի ղեկավարի առաջին տեղակալը։

1. **Աղբահանության վճարի հաշվարկը**

9. Աղբահանության վճարի հաշվարկը կատարվում է ելնելով շենքի կամ շինության գործառնական նշանակությունից, ընդ որում՝

1 բնակելի նշանակության շենքերի կամ շինությունների համար՝ փաստացի բնակվող անձանց քանակով,

2 այլ շենքերի կամ շինությունների համար՝ ըստ շինության ընդհանուր մակերեսի՝ Չարենցավան համայնքի ավագանու կողմից սահմանված դրույքաչափերի սահմաններում։

1. **Աղբահանության վճարի հաշվարկումը, գանձումը և վճարման ժամկետները**

10. Աղբահանության վճարի հաշվարկումը իրականացվում են «ԲԱՐՄԱՔ» սահմանափակ պատասխանատվությամբ ընկերության կողմից։

11. Աղբահանության վճարի հաշվարկումը և գանձումը իրականացնում է «ԲԱՐՄԱՔ» ՍՊԸ-ի կողմից ըստ պայմանագրերի և փոխանցում է համայնքի բյուջե, որպես տեղական վճար։

12. Աղբահանության վճարի հաշվարկման հաշվետու ժամանակահատված է համարվում օրացուցային ամիսը, իսկ վճարման ժամկետը յուրաքանչյուր ամսվա համար՝ տվյալ ամսվա հաջորդող ամսվա 15-ը ներառյալ։

13. Կազմակերպության ղեկավարը Չարենցավան համայնքի ղեկավարին է ներկայացնում ամսական տեղեկատվություն` հաշվետու ժամանակաշրջանում աղբահանության վճար վճարողների հաշվառման, աղբահանության վճարների հաշվարկման և գանձման գործառույթների իրականացման արդյունքների վերաբերյալ` մինչև հաշվետու ամսվան հաջորդող ամսվա 15-ը։